CELEX: 32020D0610
Language: fi
Date: 2020-05-04 00:00:00
Title: Neuvoston päätös (YUTP) 2020/610, annettu 4 päivänä toukokuuta 2020, tiettyjen palestiinalaisten tilapäisestä vastaanottamisesta Euroopan unionin jäsenvaltioissa

5.5.2020   
               
               
                  FI
               
               
                  Euroopan unionin virallinen lehti
               
               
                  L 142/5
               
            
         NEUVOSTON PÄÄTÖS (YUTP) 2020/610,
         annettu 4 päivänä toukokuuta 2020,
         tiettyjen palestiinalaisten tilapäisestä vastaanottamisesta Euroopan unionin jäsenvaltioissa
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 29 artiklan ja 31 artiklan 1 kohdan,
         sekä katsoo seuraavaa:
         
                     (1)
                  
                  
                     Neuvosto hyväksyi 18 päivänä kesäkuuta 2018 päätöksen (YUTP) 2018/882 (1), jolla jatkettiin tietyille palestiinalaisille myönnettyjen, neuvoston yhteisessä kannassa 2002/400/YUTP (2) tarkoitettujen jäsenvaltioiden alueelle saapumista ja siellä oleskelua koskevien kansallisten lupien voimassaoloaikaa 24 kuukaudella.
                  
               
                     (2)
                  
                  
                     Neuvosto katsoo yhteisen kannan 2002/400/YUTP soveltamisen arvioinnin perusteella, että on tarkoituksenmukaista jatkaa kyseisten lupien voimassaoloaikaa edelleen 24 kuukaudella,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Yhteisen kannan 2002/400/YUTP 2 artiklassa tarkoitetut jäsenvaltiot jatkavat mainitun yhteisen kannan 3 artiklan mukaisesti alueelleen saapumista ja siellä oleskelua varten myönnettyjen kansallisten lupien voimassaoloaikaa 24 kuukaudella 31 päivästä tammikuuta 2020 alkaen.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 4 päivänä toukokuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (YUTP) 2018/882, annettu 18 päivänä kesäkuuta 2018, tiettyjen palestiinalaisten tilapäisestä vastaanottamisesta Euroopan unionin jäsenvaltioissa ja yhteisen kannan 2002/400/YUTP muuttamisesta (EUVL L 155, 19.6.2018, s. 8).
         
            (2)  Neuvoston yhteinen kanta 21 päivältä toukokuuta 2002, tiettyjen palestiinalaisten tilapäisestä vastaanottamista Euroopan unionin jäsenvaltioissa (EUVL L 138, 28.5.2002, s. 33).